পরিবহন ধর্মঘট ডাকা শ্রমিকদের চাপের মুখে কোন বাস মাওয়া ঘাট এলাকা থেকে ছাড়েনি। যাত্রীদের নিরাপত্তা ও বিশৃঙ্খলা এড়াতে সকল বাস চলাচল বন্ধ আছে। হাসাড়া হাইওয়ে পুলিশ ফাঁড়ির ইনচার্জ গোলাম মোর্শেদ তালুকদার জানান, মহাসড়কে বাস চলাচল নেই বললেই চলে। অপ্রীতিকর ঘটনা এড়াতে পুলিশ মহাসড়কে অবস্থান নিচ্ছে। লেগুনা দিয়েই মানুষ যাতায়াত করছে। মাওয়ায় ঘাট এলাকায় শতাধিক যাত্রী রয়েছে। যাত্রীদের নিরাপত্তা প্রদানে পুলিশ কাজ করছে।